Lav et referat af nedenstående tekst:

Tekst:
AaB ser ud til at undvære angrebsprofilen Anders K. Jacobsen, når nordjyderne torsdag aften møder Dinamo Kiev i Ukraine. Det skriver Ekstra Bladet. 'AK47', som AaB-spilleren også bliver kaldt, pådrog sig en skade under mandagens Superliga-kamp mod Silkeborg. Han rejste dog alligevel med AaB-truppen til Kiev onsdag. Under træningen onsdag aften måtte angriberen dog hurtigt udgå med, hvad der ifølge Jacobsen selv føltes som et hold i ryggen. Med skaden tyder det på, at Nicklas Helenius kommer til at danne par med Thomas Enevoldsen i AaB's angreb, når kampen torsdag aften fløjtes op klokken 21.05. AaB har efter tre kampe i deres Europa League-gruppe skrabet seks point sammen. Det er samme antal som Steaua Bukarest og Dynamo Kiev, mens portugisiske Rio Ave er placeret på fjerdepladsen med nul point.

Referat:
Anders K. Jacobsen var trods en skade mandag mod Silkeborg alligevel rejst med til Ukraine. Men ved onsdagens træning måtte han udgå med rygsmerter.